**A PAUL RICARD PÁLYÁN DIADALMAS EMIL FREY LEXUS RACING A HÉTVÉGI MISANÓI FUTAMRA KÉSZÜL**

**A svájci** [**Emil Frey Lexus Racing**](http://www.emilfreyracing.com/) **csapata az** [**RC F**](https://www.lexus.hu/car-models/rc-f/#hero) **GT3 -as versenygépekkel a Paul Ricardon szerzett diadal után a csapatbajnokság összesített második helyén áll, így intenzív felkészülési munka áll mögöttük a** [**Blancpain GT 2018-as versenysorozat**](https://www.blancpain-gt-series.com/) **soron következő Misano futama előtt, ahol a csapat történetében először áll rajthoz.**

Az Emil Frey Lexus Racing a Paul Ricard 1000 km-es futamon aratott, szenzációs győzelme után már a következő versenyére készül fel. Ezen a héten a Sprint Cup harmadik hétvégéjére kerül sor az olaszországi Misanóban, ahol a svájci csapat az Emil Frey Racing történetében először áll rajthoz. A csapatra, amely a Paul Ricard-on és Silverstone-ban egyaránt sikert aratott, most nagy feladat vár a Riminitől délre fekvő, ismeretlen pályán. Legutóbbi kiváló eredményeinek köszönhetően az Emil Frey Lexus Racing jelenleg a második helyen áll a Blancpain GT széria csapat bajnokságában. A csapat a hatodik a Sprint Cup rangsorban, ezen azonban Misanóban javítani kíván a safenwili stáb.

*„Miután Silverstone-ban és a Paul Ricard-on két hosszú távú futamon vettünk részt, most ismét egy Sprint Cup verseny van soron. Ez a folyamatos változás teszi olyan izgalmassá ezt a szériát: a két egyórás verseny teljesen más kiindulási pontot igényel. Az eltérő stratégia és az eltérő pálya jelenti a legnagyobb kihívást. Időközben ellenőriznünk kell mindkét autó kopását és elhasználódását, ki kell javítanunk a hibákat, valamint felkészülni a közelgő Spa-i 24 órás futamra.”* – fogalmaz mondta Hannes Gautschi, az Emil Frey Lexus Racing műszaki koordinátora.

Miután Misanóban összecsap a Blancpain GT széria mezőnye, az év fénypontja következik a naptárban: július végén rendezik meg a világ legnagyobb GT3 versenyét, a legendás Spa-i 24 órás futamot. Az első misanói verseny különösen alkalmas a felkészülésre, hiszen a hajnalban elrajtoló, egyórás futam mezőnye a sötétben autózik majd.

*„Rendkívül eseménydús volt eddig ez az évad. Hosszú idő után most először három hét szünet vár ránk, így lesz időnk a safenwili műhelyben részletekbe menően foglalkozni a Lexusokkal és mindent alaposan ellenőrizni.”* – avat be Lorenz Frey, az Emil Frey Racing csapatfőnöke. *„Habár a Paul Ricard-on diadalt arattunk, muszáj a feladatainkra összpontosítanunk. A futamgyőzelem nagyszerű jutalom volt a csapat összes tagja számára, egyben megerősítette a Lexus RC F GT3 ütőképességét. Az Emil Frey Lexus Racing most először áll majd rajthoz Misanóban, izgatottan várjuk a soron következő versenyhétvégét.”* – teszi hozzá.

A harmadik Sprint Cup hétvégét 2018. június 22. és 24. között rendezik meg az olaszországi Misanóban. Az időmérő edzésekre és az első futamra 2018. június 23-án, szombaton 13:50-kor, illetve 19:40-kor kerül sor. A második futam pedig 2018. június 24-én, vasárnap hajnali 2:00 órakor rajtol el. Élő online közvetítések az következő linken érhetőek el: <https://www.blancpain-gt-series.com/watch-live>

*„A Paul Ricard intenzív élmény volt, csodálatos érzés, még mindig szinte lebegek. A csapat nagyszerűen teljesített, most pedig arra kell ügyelnünk, hogy azon a misanói pályán is versenyképesek legyünk, amely valójában nem igazán fekszik a Lexusnak. Először fogok versenyezni Misanóban, így különösen nagy izgalommal várom a hétvégét.”* – fogalmaz Albert Costa Balboa, a 14. számú autó pilótája.

*„Le Castellet után az egész csapat rendkívül motivált, ugyanakkor az utóbbi két pálya kifejezetten kedvezett nekünk. A közepesen gyors vagy gyors kanyarokkal tűzdelt pályák ideálisak a Lexus RC F GT3 számára, az autó ezeken tud kiteljesedni. Misano azonban teljesen más jellegű pálya, lassú kanyarokkal, jó tapadással. Albert és jómagam, ahogy az egész csapat is, most először állunk majd itt rajthoz. Minden bizonnyal nehéz lesz, de meg kell próbálnunk jó eredményt elérni, addig viszont rengeteg munka vár ránk."* – tesz hozzá a szintén a 14. rajtszámú autóval versenyző Christian Klien.

*„Misano tele van lassú kanyarokkal, ám ezek nagy része igen technikás, ráadásul lesz még egy különlegesség. A múltban versenyeztem már itt, akkor azonban még a másik irányban folyt a verseny. Most az óramutató járásával ellenkezően vezetünk. Versenyeztem már itt Blancpain GT szériában ezzel az új felállással, teljesen más, izgalmas élmény volt. Mindig rengeteg a szurkoló, a nézők különösen kedvesek; mindig örülök, ha sokan látogatnak ki egy versenyre.”* – avat be 114. rajtszámú autóval versenyző Stéphane Ortelli.

*„Most Misano következik. 2015-ben pole pozícióból indultam itt, és mindkét futamon rajt-cél győzelmet arattam. Ezért különösen kellemes emlékeket őrzök a pályáról. Izgatott vagyok, és tudom, hogy a legjobb formánkat fogjuk hozni.”* – ígéri a szintén a 114.-es autóval versenyző

Norbert Siedler.

**MISANÓI NAPTÁR**

**2018. június 22., péntek**

16:20 - 17:40     1. szabadedzés

20:10 - 21:30     2. szabadedzés

**2018. június 23., szombat**

13:50 - 14:40     Időmérő edzés

19:40 - 20:40     1. verseny

**2018. június 24., vasárnap**

14:00 - 15:00     2. verseny

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)